Diari Oficial de la Generalitat Valenciana


Sumari del DOGV 9904, del 30-07-2024 (2024/7874)

RESOLUCIÓ de 26 de juliol de 2024, de la Secretaria Autonòmica d'Educació, per la qual s'aprova el Pla General d'Actuació Anual de la Inspecció Educativa de la Comunitat Valenciana per al curs 2024-2025.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2024/07/26/(1)**

### Dades del document

Número de DOGV
:   9904

Data del DOGV
:   30-07-2024

Secció del DOGV
:   I. DISPOSICIONS GENERALS

Número del document
:   2024/7874

CVE
:   GVMG-N-2601-5826

Data del document
:   26-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Correcció d'errades

 Descriptors 

:   * educació
    * planificació educativa
    * inspecció escolar
    * programa d'ensenyament

D'acord amb els principis organitzatius de la Inspecció Educativa establits per l'article 5 del Decret 80/2017, de 23 de juny, del Consell, pel qual es regula l'actuació, el funcionament i l'organització de la Inspecció d'Educació de la Comunitat Valenciana, la Inspecció Educativa desenrotlla les seues tasques mitjançant una planificació, que es concreta en plans prèviament establits que determinen el seu funcionament.

El conjunt d'objectius estratègics per al període 2023-2027 va ser establit per la Resolució de 17 d'octubre de 2023, de la Secretaria Autonòmica d'Educació, per la qual s'aprova el Pla plurianual de la Inspecció Educativa de la Comunitat Valenciana per al període 2023-2027.

D'acord amb este pla, les actuacions de la Inspecció Educativa es desplegaran mitjançant quatre tipus d'intervencions, d'acord amb el seu grau de planificació i sistematicitat, així com l'objecte i la finalitat d'estes. Estes actuacions s'han de concretar en els plans generals d'actuació anual i en els plans territorials d'actuació anual.

En compliment del que s'establix en este apartat, este pla concreta els diferents tipus d'actuacions per a este curs 2024-2025 i, de conformitat amb l'article 19 del Decret 80/2017, de 23 de juny, ha de ser la base dels plans territorials d’actuació, elaborats per les inspeccions territorials, que respectaran i adequaran el contingut d'este Pla general d'actuació anual al seu àmbit geogràfic, i disposaran de capacitat d'ajust de les actuacions als contextos i situacions pròpies de cada territori. Així mateix, establix les bases per al desenrotllament del Pla institucional de formació permanent de la Inspecció Educativa per al mateix període.

D'acord amb el que es preveu en l'article 29 del Decret 80/2017, la Inspecció General d'Educació establirà un sistema de seguiment i avaluació per a determinar el grau de consecució dels objectius proposats i la valoració dels resultats de les diferents activitats.

Per tot això, a proposta de la Inspecció General d'Educació, i en virtut del que establix l'article 7.1. del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i l'article 4 de l'Orde 9/2024, de 25 d'abril, de la Conselleria d'Educació, Universitats i Ocupació, per la qual es desenrotlla el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació,

RESOLC

*Primer*

Aprovar el Pla general d’actuació anual, d'ara en avant PGAA, de la Inspecció Educativa de la Comunitat Valenciana per al curs 2024-2025, que apareix en l'annex d'esta resolució.

*Segon*

La Inspecció General d'Educació adoptarà totes les mesures necessàries per a assegurar el desenrotllament i el compliment del PGAA de la Inspecció Educativa.

*Tercer*

El PGAA podrà ser objecte de revisió i modificació a conseqüència de les necessitats, demandes o canvis normatius que afecten el sistema educatiu o l'actuació de la Inspecció Educativa.

*Quart*

Esta resolució es publicarà en el Portal de transparència de la Generalitat i en el *Diari Oficial de la Generalitat Valenciana.*

  

València, 26 de juliol de 2024

Daniel McEvoy Bravo

Secretari autonòmic d’Educació

Esta disposició conté annexos. Consulteu-ne la versió en PDF.


Còpia Permalink ELI